สวัสดีค่ะ หนูอายุ23 เวลานอนหลับจะชอบฝันทุกครั้ง คล้ายอาการที่คนอื่นบอกว่าผีอำ ในฝันพยายามที่จะลุกหรือตื่น เห็นภาพทุกอย่างเหมือนตอนก่อนจะหลับ ทั้งตะโกนทั้งดิ้น กว่าจะตื่นได้ ทำเอาเหนื่อย ตื่นตอนกลางคืนบ่อยๆแล้วไม่อยากนอนต่อเพราะเหนื่อยจากฝันนั้นมาก แม้แต่นอนกลางวันก็มีอาการแบบนี้ ต้องทำไงดีคะ รู้สึกเหมือนตัวเองจะนอนไม่พอ เหนื่อย เพลียมาก
สวัสดีค่ะ อาการเหมือนมองเห็นภาพ ในณะที่นอนหลับอยู่ และพยายามที่จะลุกหรือตื่นแต่ไม่สามารถทำได้ดังกล่าว น่าจะเป็นอาการผีอำหรือ ภาวะ Sleep Paralysis ซึ่งเป็นอาการที่ร่างกายรู้สึกตัวแต่ไม่สามารถเคลื่อนไหวร่างกายหรือพูดได้ตามที่ต้องการ อาจเกิดอาการเหมือนถูกกด มักเกิดขึ้นในช่วงใกล้ตื่นหรือช่วงใกล้หลับ นอกจากนี้อาจมีอาการอื่น ๆ ร่วมด้วย เช่น รู้สึกหายใจลำบากคล้ายแน่นหน้าอก บางรายอาจเกิดภาพหลอนว่ามีบุคคลหรือบางสิ่งอยู่ด้วย ระยะเวลาที่เกิดภาวะนี้อาจแตกต่างกันไป และมักเกิดขึ้นเมื่อนอนหงาย ดังนั้นการปรับท่านอนจะช่วยลดอาการดังกล่าวได้สาเหตุของการเกิด ได้แก่ ระยะเวลานอนหลังไม่เพียงพอ ร่างกายเหนื่อยล้าเกินไปจากการทำงานหนักเวลาการนอนเปลี่ยนแปลงไปจากเดิมมีความเครียด หรือเกิดจากการใช้ยารักษาโรคบางอย่างเช่น ยาที่ใช้รักษาโรคสมาธิสั้น การใช้สารเสพติด เป็นต้นการป้องกันการเกิดผีอำ เช่น การนอนหลับพักผ่อนให้เพียงพอ นอนหลับให้สนิท พยายามเข้านอนและตื่นนอนให้ตรงเวลา เปลี่ยนท่านอนเป็นท่าอื่น (ในกรณีที่มักหลับด้วยท่านอนหงาย) การลดความเครียดต่างๆ ก่อนที่จะนอน เป็นต้นแต่หากมีปัญหาในการนอนหลับ หรือมีภาวะผีอำเกิดขึ้นประจำ จนทำให้หวาดกลัวการนอนหลับหรือทำให้นอนหลับไม่เพียงพอมีอาการง่วงนอนตอนกลางวัน แนะนำให้ไปพบแพทย์เพื่อรักษาค่ะ